Refundácia výdavkov vysokej školy spojených s účasťou študentov             na medzinárodných študentských súťažiach v roku 2019

Č. spisu: 2019/6664:1-A1100  	   	      	Gestorský útvar: sekcia vysokých škôl

Ministerstvo školstva, vedy, výskumu a športu Slovenskej republiky podľa ods. 45 návrhu Metodiky rozpisu dotácií zo štátneho rozpočtu pre verejné vysoké školy na rok 2019 zverejňuje pravidlá a postup pre žiadosti o účelovú dotáciu na úhradu nákladov spojených s účasťou študentov na medzinárodných študentských súťažiach v roku 2019.
Pri poskytovaní dotácie sa postupuje nasledujúcim spôsobom:
a)	ak sa podujatie ešte neuskutočnilo

Krok	Opis	
1	Predloženie žiadosti o prísľub refundácie
-	žiadosť sa predkladá aspoň 4 týždne pred termínom podujatia na formulári, ktorý tvorí prílohu č. A tohto dokumentu
-	žiadosť sa doručuje elektronicky na zuzana.vrablik@minedu.sk a v listinnej forme na Ministerstvo školstva, vedy, výskumu a športu SR, sekcia vysokých škôl, Stromová 1, 813 30  Bratislava 1
-	žiadosť sa podáva do 31. 10. 2019 (vrátane) alebo do vyčerpania vyčlenenej sumy finančných prostriedkov
-	spolu so žiadosťou sa štandardne predkladá aj pozvánka na účasť
-	ak je potrebné, kalkulujú sa aj náklady spojené s transferom na letisko/na hranice ako tuzemská pracovná cesta	
2	Posúdenie žiadosti a poskytnutých informácií
-	ministerstvo posúdi podľa informácií v žiadosti, či sú splnené podmienky      na refundovanie – najmä súvis podujatia s vysokoškolským štúdiom účastníka a súťažným charakterom podujatia
-	ak je žiadosť vyhodnotená ako sporná, k žiadosti si sekcia vysokých škôl vyžiada vyjadrenie externých posudzovateľov	
3	Ministerstvo najneskôr do troch mesiacov odo dňa doručenia žiadosti oznámi žiadateľovi, či budú náklady refundované a ak áno, v akej výške 
-	ministerstvo môže obmedziť výšku dotácie, alebo ju znížiť, najmä v prípadoch, ak cena ubytovania, použité dopravné prostriedky, cena dopravy, dĺžka pobytu nezodpovedá obvyklým cenám spojených s cestovaním do danej oblasti prostredníctvom verejne dostupných údajov, prípadne, ak je cesta spojená s účasťou aj na iných podujatiach, ktoré nie sú súčasťou súťažného podujatia, a z tohto dôvodu je dlhšia ako je potrebné, obmedzí sa refundovanie nákladov na cestovné náhrady na menší počet dní 
-	výška dotácie  určená ministerstvom predstavuje maximálnu hodnotu refundácie, prípadné kurzové rozdiely a pod. znáša vysoká škola 
-	v prípade, ak dôjde k predĺženiu cesty z objektívnych dôvodov (problémy spôsobené  dopravou, prírodnou katastrofou a pod.), v prípade voľných finančných prostriedkov bude  hodnota refundácie na žiadosť vysokej školy zvýšená.	
4	Účastník cesty si vyúčtuje cestu na vysokej škole
-	pri vyúčtovaní cesty sa postupuje podľa interných pravidiel vysokej školy       (z pohľadu výšky vreckového, kategória použitých dopravných prostriedkov – vlak 1. triedy/2. triedy, možnosť použitia taxi služby, nutné vedľajšie výdavky a pod.)	
5	Vysoká škola doručí vyúčtovanie ministerstvu so žiadosťou o refundáciu
-	okrem vyúčtovania sa predkladá aj vyhlásenie o správnosti poskytnutých údajov, o súlade zohľadnených nákladov so všeobecne záväznými právnymi predpismi ako aj s vnútornými predpismi vysokej školy
-	vysoká škola potvrdí, že v žiadosti o refundáciu sú uvedené len oprávnené výdavky (príloha č. B) a uvedie číslo registratúrneho záznamu, v ktorom je relevantná dokumentácia na zúčtovanie (cestovný príkaz, správa z cesty, účtovné doklady, ...) 
-	vyúčtovanie sa doručuje do 4 týždňov od skončenia cesty, najneskôr do 30. novembra 2019 – cesty, ktoré sa uskutočnia koncom novembra sa budú refundovať len na základe prísľubu. Žiadosť o refundáciu je v týchto prípadoch potrebné predložiť do 5 pracovných dní od skončenia cesty. Cesty, ktoré sa uskutočnia v decembri sa nebudú refundovať. )	
6	Ministerstvo vykoná refundáciu prostredníctvom navýšenia dotácie pre vysokú školu
-	refundácia je možná najviac do výšky 80 % výdavkov vysokej školy spojených s účasťou študenta (cestovné náhrady, cestovné poistenie, doprava, ubytovanie, registračné poplatky, nutné vedľajšie výdavky)
-	do výdavkov vysokej školy sa nezapočítavajú výdavky refundované z iných zdrojov (napr. organizátorom)	

b)	ak sa podujatie už uskutočnilo

Krok	Opis	
1	Účastník cesty si vyúčtuje cestu na vysokej škole	
2	Vysoká škola doručí vyúčtovanie ministerstvu spolu so žiadosťou o refundáciu do 30.11.2019
-	spolu so žiadosťou sa predkladá aj žiadosť o prísľub refundácie podľa prílohy č. A (kvôli informáciám potrebným na posúdenie relevantnosti žiadosti)	
3	Ministerstvo vykoná refundáciu prostredníctvom navýšenia dotácie pre vysokú školu alebo oznámi zamietnutie žiadosti	

(Platia rovnaké pravidlá/informácie, ako v prípade, ak sa konanie ešte neuskutočnilo, avšak niektoré kroky sú spojené do jedného, resp. sú v inom poradí).

Podrobnejšie informácie o jednotlivých krokoch

Podrobnejšie informácie sa uvádzajú podľa krokov v prípade žiadostí o podujatiach, ktoré sa ešte neuskutočnili, ale obdobným spôsobom sa bude postupovať aj v prípade žiadostí, ktoré sa už uskutočnili a kde vysoká škola žiada priamo o refundáciu.

Predloženie žiadosti o prísľub na refundáciu
(1)	Keďže v niektorých prípadoch môže byť cesta podmienená zabezpečením finančných prostriedkov, zavádzame možnosť požiadať o prísľub na refundovanie výdavkov spojených s cestou. Súčasne predpokladáme, že vysoké školy majú finančné prostriedky, ktoré môžu použiť na úhradu cesty a s ohľadom na predpokladanú výšku výdavkov nie je potrebná záloha. Tým nie je potrebné poskytovať zálohovú platbu a vykonávať jej následné zúčtovanie, ale konečná výška dotácie sa určí až                  po zúčtovaní cesty, a teda podľa skutočných výdavkov.
(2)	Ministerstvo vyčleňuje na úhradu nákladov spojených s účasťou študentov                 na medzinárodných študentských súťažiach v roku 2019 sumu 60 000,- eur. 
(3)	Žiadosť o refundáciu môžu podávať len verejné vysoké školy.
(4)	Pri poskytnutí dotácie má prednosť žiadosť, ktorá bola (elektronicky) doručená skôr, avšak za splnenia podmienok na refundovanie nákladov.
(5)	Spolu so žiadosťou odporúčame predkladať ako prílohu formulár uvedený v prílohe      č. A spolu s uvedenými prílohami.
(6)	Po vyčerpaní finančných prostriedkov určených na tento účel, ministerstvo oznámi túto skutočnosť na svojom webovom sídle v časti venovanej financovaniu vysokých škôl. Po vyčerpaní finančných prostriedkov určených na tento účel budú doručené žiadosti  zamietnuté.
(7)	V prípade dodatočného navýšenia objemu finančných prostriedkov určených na tento účel sa ministerstvo bude zamietnutými žiadosťami opätovne zaoberať.
(8)	Ministerstvo nebude akceptovať žiadosti o prísľub, ktoré budú podané po 31. októbri 2019 (ak nebudú doručené elektronicky do tohto dátumu).
(9)	Žiadosti sa musia týkať len tých podujatí, ktoré sa uskutočnili alebo sa uskutočnia v roku 2019.
(10)	Pod pojmom „podujatie“ sa rozumie účasť študentov na medzinárodnej súťaži,         na ktorej súťažia jednotlivci alebo kolektívy, pričom využívajú vedomosti, ktoré majú priamy súvis s ich štúdiom na vysokej škole (nepatrí sem účasť na šachových turnajoch, športových podujatiach, súťažiach v rámci iných voľno časových aktivít – napr. folklórne, spevácke, tanečné súbory pri vysokých školách, – ak nejde o súťaž študentov umeleckých študijných odborov). Príkladom podujatia môže byť napr. organizovanie spoločných študentských vedeckých a odborných činností s partnerskými vysokými školami v zahraničí. 
(11)	Podujatie nie je konferenciou, seminárom, či kongresom, ale nevylučuje sa, že takéto aktivity sú súčasťou podujatia a účastníci majú možnosť sa ich zúčastniť. 
(12)	Vyžaduje sa, že podujatie je výberové, to znamená, že účasti na podujatí štandardne predchádza národné kolo, alebo iná forma výberu. Ak je podujatie otvorené, očakáva sa, že vysoká škola zorganizovala školské/fakultné kolo a na podujatie vysiela len víťazov školského/fakultného kola, prípadne je účasť inak limitovaná a výberová, prípadne vysoká škola relevantne odôvodnila, prečo vysiela práve vybraných študentov.
(13)	Z dôvodu, aby bolo možné žiadosť v prípade potreby ľahko distribuovať, zasiela sa aj elektronickou formou. 

Posúdenie žiadosti a poskytnutých informácií
(14)	Po doručení žiadosti na ministerstvo a jej pridelení na vybavenie, poverený zamestnanec ministerstva následne posúdi splnenie potrebných náležitostí:
a.	či žiadosť podala verejná vysoká škola,
b.	či nebol vyčerpaný limit finančných prostriedkov na daný účel,
c.	či bola žiadosť podaná v určenej lehote,
d.	či sa podujatie koná v roku 2019,
e.	či sa podujatie koná mimo územia Slovenskej republiky,
f.	či sa majú refundovať náklady spojené s účasťou študenta vysokej školy, ktorá žiadosť podala,
g.	na základe ďalších informácií o podujatí, že podujatie má súťažný charakter, je určené pre študentov vysokých škôl, existuje súvislosť medzi obsahom podujatia a štúdiom študentov vysokej školy, ktorá žiadosť predkladá, 
h.	kalkulácia predpokladaných výdavkov je prehľadná a opodstatnená, sú jasne rozlíšené výdavky spojené s účasťou na podujatí a (ak je to taký prípad)          na dlhší pobyt nad rámec priamej účasti na podujatí,
i.	či je žiadosť kompletná,
j.	či sú k dispozícii všetky údaje potrebné na posúdenie žiadosti.
(15)	Ak ministerstvo zistí v niektorom bode nejasnosti ohľadne údajov, kontaktuje žiadateľa za účelom objasnenia, resp. doplnenia obvykle telefonicky alebo elektronickou poštou.
(16)	Ak podujatie alebo jeho účastníci nespĺňajú podmienky refundácie podľa tohto dokumentu, ministerstvo oznámi vysokej škole zamietnutie žiadosti. Ak by dôvodom zamietnutia žiadosti malo byť to, že podujatie nie je relevantné k obsahu štúdia študenta, prípadne jeho nesúťažný charakter, požiadajú sa o stanovisko zástupcovia navrhnutí reprezentáciami vysokých škôl. V prípade, že všetci potvrdia, že podujatie je z ich pohľadu relevantné a má súťažný charakter, ministerstvo bude tieto podmienky považovať za splnené, inak vyrozumie žiadateľa, že žiadosť zamieta.
(17)	V prípade potreby, ministerstvo vyžiada doplnenie podkladov/informácií.

Vyrozumenie žiadateľa a určenie maximálnej výšky refundácie
(18)	Ak sú splnené podmienky na refundovanie, ministerstvo oznámi žiadateľovi do akej maximálnej výšky bude refundovať výdavky spojené s účasťou na podujatí. 
(19)	Maximálna výška výdavkov je najviac 80 % predpokladaných výdavkov z predloženej žiadosti. Nezohľadňujú sa výdavky, ktoré prepláca/uhrádza organizátor podujatia alebo jeho partner (napr. ak náklady na ubytovanie hradí organizátor/jeho sponzor, náklady na letenku a pod.). 
(20)	Vysoká škola môže požadovať aj refundáciu nižšiu ako 80 %, napr. ak sa                  na financovaní účasti podieľajú ďalší sponzori a pod. (napr. ak sú výdavky spojené s účasťou 1 000,- eur, pričom vysoká škola získala  na tento účel sponzorsky 500,- eur, vysoká škola môže požiadať maximálne o refundáciu do výšky 50 %.  Refundácia sa netýka prípadnej účasti vysokoškolských učiteľov a pod.). V zásade je na vysokej škole, aby sa dohodla s darcom na použití daru, nie je však možné, aby na ten istý výdavok bolo vykázané použitie napr.  daru a dotácie zo strany ministerstva.
(21)	Ministerstvo zníži mieru refundácie, ak nie je možné vyhovieť v plnej výške z dôvodu zostatkovej sumy na tento účel.

Vyúčtovanie cesty
(22)	Účastník cesty vykoná zúčtovanie cesty podľa pravidiel žiadateľa. Dôležité je, aby žiadateľ doručil ministerstvu konečnú žiadosť o refundáciu do 4 týždňov od skončenia cesty.

Predloženie žiadosti o refundáciu
(23)	V prípade, že sa cesty zúčastnil aj sprievod zo strany zamestnancov vysokej školy, pričom nie je možné jednoznačne vymedziť výdavky zamestnancov a študentov (napr. pri spoločnom použití taxislužby, hromadných vstupoch a pod.), výdavky sa rozpočítajú parciálne medzi jednotlivé osoby a refundácia je možná len do výšky nákladov študentov.
(24)	Nie je možné žiadať o refundáciu nákladov za študenta, ktorý nebol súťažiacim, ale len dozorom alebo spoluorganizátorom (napr. študent doktorandského štúdia, ktorý sprevádza študentov bakalárskeho štúdia, ale nie je súťažiacim alebo členom súťažného tímu).
(25)	Ako podklad na refundáciu sa používa formulár uvedený v prílohe č. B. Samotné doklady alebo ich kópie sa nepredkladajú; to nevylučuje, že ministerstvo vykoná ich kontrolu na mieste v rámci kontroly na vysokej škole. V prípade potreby si ministerstvo vyžiada podrobnejšie informácie/resp. kópiu dokladov.
(26)	Vyúčtovanie, ktoré bude doručené po 1. decembri 2019 (vrátane), sa už nemusí spracovať a nie je pri ňom záruka poskytnutia refundácie. Ministerstvo oznámi vysokej škole, či refundáciu poskytne alebo nie. 
(27)	Vysoká škola deklaruje, že pri zúčtovaní zohľadňovala efektívnosť vynaložených prostriedkov (napr. využitie lacnejšej formy prepravy,) a pod.) 
(28)	Náklady sú určené výhradne na cestovné náhrady (vreckové a diéty), cestovné poistenie, náklady na ubytovanie, nutné vedľajšie výdavky – miestna doprava, registračné poplatky, výdavky na víza a pod. Štandardne sa nezohľadňujú  telekomunikačné služby, preprava materiálov a pod.
(29)	Vysoká škola spolu so žiadosťou o refundáciu predkladá aj stručnú správu o priebehu podujatia. V správe sa uvádza najmä názov podujatia, termín a miesto jeho konania, celkový počet účastníkov, umiestnenie účastníkov, ktorých cesta sa refunduje (ak sa súťažilo v kategóriách, s vymedzením takýchto kategórií). Ak účastníci postupujú       do ďalšieho kola, uvádza sa tiež informácia o tomto postupe a odkaz na webovú stránku, kde je možné získať ďalšie informácie.
(30)	Ak vysoká škola v žiadosti alebo v iných dokumentoch uvedie osobné údaje fyzických osôb, považuje sa to za jej súhlas s ich sprístupnením ministerstvu. Proces je nastavený tak, že žiadne osobné údaje fyzických osôb sa nevyžadujú.
(31)	Ak bolo nutné predĺžiť trvanie cesty, čím nebolo možné dodržať určené limity refundácie (napr. z dôvodu problémov v doprave, prírodnej katastrofy a pod.), vysoká škola môže požiadať o vyššiu refundáciu, ako bola pôvodne schválená, pričom takýto postup odôvodní a dôvody preukáže (napr. potvrdenie od leteckého dopravcu o zrušení spoja a pod.). V prípade, že nie sú vyčerpané vyčlenené finančné prostriedky na úhradu nákladov spojených s účasťou študentov na medzinárodných študentských súťažiach, ministerstvo takejto žiadosti vyhovie.
(32)	Prípadné nejasnosti rieši ministerstvo obvykle telefonicky alebo elektronickou poštou. Ak si to povaha veci vyžiada, ministerstvo si vyžiada k zúčtovaniu                 (pred refundáciou) aj ďalšie dokumenty.
(33)	Ak nie sú zistené nezrovnalosti a vec je možné uzavrieť, refundácia sa vykoná poskytnutím dotácie prostredníctvom dodatku k dotačnej zmluve (úprava je štandardne začlenená do iného dodatku k dotačnej zmluve a nie je sama o sebe dôvodom na iniciovanie uzatvorenia dodatku k dotačnej zmluve).

Príloha č. A – príloha k žiadosti o prísľub refundácie 
Vysoký škola: 
Kontaktná osoba: meno a priezvisko
Email: @
Telefonický kontakt: +421   /

Relevantnosť účasti s ohľadom na štúdium účastníka

Názov študijného programu	Názov študijného odboru alebo kombinácia študijných odborov	Stupeň štúdia	Počet študentov	
Ak sú potrebné ďalšie riadky (napríklad študenti sú z rôznych programov), vložte ich		1,2,3	Uveďte počet študentov v danom programe a stupni, ktorí sa majú podujatia zúčastniť	

Študenti sa zúčastňujú ako jednotlivci / ako jeden tím / ako niekoľko tímov.)
Informácia o podujatí, na ktorom sa zabezpečuje účasť:
Názov		
Organizátor		
Miesto konania	Mesto a štát	
Termín konania	Termín konania podujatia	
Ďalšie informácie	Webová stránka organizátora, na ktorej sú k dispozícii ďalšie informácie (program, registrácia, odporúčania k ceste a pod.)	
Stručná charakteristika	Niekoľkými vetami uveďte, čo je predmetom podujatia, ak je potrebné objasnite súvis podujatia so štúdiom študenta/študentov	
Podmienky postupu	Uveďte podmienky, ktoré bolo potrebné splniť pre postup/registráciu na uvedenú súťaž. Ak účasti predchádza národné kolo alebo iný spôsob výberu, uveďte aké úrovne študenti absolvovali a ako sa umiestnili (ak je možné, aj z koľkých účastníkov). Ak je účasť otvorená, uveďte spôsob, akým vysoká škola vybrala študenta/študentov, ktorí sa majú podujatia zúčastniť.	

Predpokladaný rozpočet
Ubytovanie:)	
Cena za noc	Počet nocí	Cena celkom (v mene, v ktorej sa ubytovanie uhrádza)	Cena celkom 
	
			€	
			€	
Doprava:	
Spôsob dopravy	letecky, vlakom, autobus v rámci pravidelnej verejnej dopravy, osobný automobil/mikrobus)	
Predpokladané výdavky)	€	
Cestovné náhrady:)
Stravné	
Počet dní x výška nároku	Denný nárok	Počet osôb	Spolu	
			€	
			€	
		Spolu	€	
Vreckové	
Počet dní x výška nároku	Denný nárok	Počet osôb	Spolu	
			€	
			€	
		Spolu	€	
Cestovné poistenie	
Náklady na cestovné poistenie spolu za všetky osoby	€	
Záloha na nutné vedľajšie výdavky	
Predpokladané nutné vedľajšie výdavky spolu za všetky osoby	€	
Sumár
			
R1	Celkové predpokladané výdavky	€	
R2	Kurzová rezerva)	€	
R3	Z toho preplácané organizátorom	€	
R4=R1+R2-R3	Celkové výdavky neuhrádzané organizátorom	€	
R5	Suma, ktorá je požadovaná ako refundácia ministerstvom	€	
R6=R5/R4	Podiel výdavkov refundovaných ministerstvom	                 %	
Komentár/doplňujúce informácie:

Ak je to potrebné, uveďte komentár ku kalkulácií výdavkov. Osobitne odôvodnite prípadne použitie inej ako pravidelnej verejnej hromadnej dopravy. Ak je s cestou spojená aj tuzemská pracovná cesta (napr. transfer na letisko), uveďte to tu.

..............................................................
Meno, priezvisko a podpis oprávnenej osoby 

Prílohy:
Ako prílohu uveďte napr. pozvánku/potvrdenie registrácie. 
Ak je to potrebné (napr. pre nedostatok verejne dostupných informácií o podujatí), je možné uviesť doplňujúce informácie o podujatí, pokyny pre účastníkov, program podujatia, potvrdenie postupu z predchádzajúceho kola a pod. 
Prílohy štandardne nie je potrebné poskytovať, ak sú potrebné informácie k dispozícii           na webovej stránke o podujatí a táto je uvedená v tejto prílohe.

Príloha č. B – Predloženie vyúčtovania a žiadosť o refundáciu

Vysoká škola	Uveďte názov vysokej školy	
Číslo prísľubu refundácie	Uveďte číslo listu ministerstva, ktorým bol daný prísľub na refundáciu výdavkov (ak bolo o to žiadané)	
Názov podujatia	Uveďte názov podujatia, ktorého sa týka refundácia	
Miesto konania	Štát, mesto	
Termín konania podujatia		
Dátum začatia pracovnej cesty		
Dátum ukončenia pracovnej cesty		
Dátum vyúčtovania pracovnej cesty posledných účastníkom	Uveďte dátum, keď posledný účastník mal zúčtovanú pracovnú cestu, na uplatnenie refundácie sa vyžaduje doručenie žiadosti do 4 týždňov od skončenia cesty	
Maximálny limit 	Uveďte limit refundácie uvedený v prísľube refundácie, alebo uveďte „bez prísľubu“ ak sa žiada o refundáciu bez predchádzajúcej žiadosti o prísľub.	
Informácia o výsledkoch cesty	Uveďte informácie o podujatí, najmä koľko účastníkov/tímov sa podujatia zúčastnilo, z koľkých štátov/vysokých škôl, v akých kategóriách sa súťažilo, v akej kategórií súťažili účastníci za vysokú školu a ako sa umiestnili v danej kategórií, prípadne celkovo, podľa povahy podujatia. Ak účastníci postupujú do ďalšieho kola uveďte kam postúpili a pod. Uveďte aj odkaz na webové stránky, kde je možné získať podrobnejšie informácie.  	

Vyúčtovanie za jednotlivé osoby (uvádza sa uznaný nárok v rámci vyúčtovania na vysokej škole))
Osoba 
Položka – zahraničie	Vyplatené v mene	€	
Stravné			
Vreckové			
Preprava			
Ubytovanie			
Nutné vedľajšie výdavky			
-	V tom miestna preprava			
-	V tom registračné poplatky 			
-	V tom víza			
Cestovné poistenie			
Spolu			
Okrem toho náklady na domácu pracovnú cestu v sume: 		
Celkovo 	 €	

Použitý výmenný kurz ECB: 1 € = xxx, dátum prepočtu

Cestu nebolo/bolo potrebné mimoriadne predĺžiť.
Ak bolo potrebné cestu mimoriadne predĺžiť, uveďte odôvodnenie:
Odôvodnenie predĺženia cesty.	
 
Sumár za všetky osoby:
Celkové skutočné výdavky na zabezpečenie účasti študentov na podujatí:	 €	
Z toho požiadavka na refundáciu ministerstvom	€	

Číslo registratúrnych záznamov vysokej školy, v ktorých sú archivované informácie o vykonaných cestách (cestovné príkazy, správy zo služobnej cesty, vyúčtovanie k nemu potrebné doklady, ...)

Týmto prehlasujeme, že vysoká škola pri vyúčtovaní pracovných ciest súvisiacich s účasťou na podujatí študentmi vysokej školy postupovala v súlade so všeobecne záväznými právnymi predpismi a podľa vnútorných predpisov vysokej školy. Všetky pracovné cesty, na ktoré sa žiada refundácia výdavkov, ich účastníci už vyúčtovali. Vysoká škola žiada len o refundáciu skutočne vzniknutých výdavkov spojených s pracovnou cestou jej študentov na predmetnom podujatí. 

Kontaktné údaje na zodpovednú osobu:
Meno a priezvisko:
E-mail:
Telefonický kontakt:

						................................................
Meno, priezvisko a podpis štatutára